b'\n_START_ARTICLE_\nRadio televizija Tuzlanskog kantona\n_START_PARAGRAPH_\nRadio-televizija Tuzlanskog kantona, medijska ku\xc4\x87a iz Tuzle. Osnovana je po\xc4\x8detkom 1993. godine i djelovala sa skromnim sredstvima. Zbog ambicioznoasti i rada postaja je napredovala, do\xc5\xa1li su bolji uvjeti, poja\xc4\x8dali su se u kakvo\xc4\x87i osoblja i tehnike, pa su uvedeni novi sadr\xc5\xbeaji. Program je cjelodnevni i raznovrstan: inozemne proizvodnje su zabavni program, filmovi i serije, \xc5\xa1port, dokumentarni filmovi i dje\xc4\x8dji program, a vlastite su informativni, dokumentarni, obrazovni, zabavni, revijalni, \xc5\xa1portski, vjerski i dje\xc4\x8dji program vlastite produkcije. Izvjestitelji su na terenu diljem \xc5\xbdupanije Soli, Podrinja i Posavine. Program je na bo\xc5\xa1nja\xc4\x8dkom jeziku. Vremenom je postala najgledanija televizijska postaja u Bosni i Hercegovini. Uzastopce nekoliko godina progla\xc5\xa1ena naboljom televizijom u BiH. Repetitori i oda\xc5\xa1ilja\xc4\x8di RTVTK pokrivaju cijelo podru\xc4\x8dje sjeveroisto\xc4\x8dne Bosne, isto\xc4\x8dne Hrvatske i zapadne Srbije. Ima IPTV-servis pa je i u mre\xc5\xbeama kabelskih operatera u BiH i susjednim dr\xc5\xbeavama. U RTVTK je stotinjak zaposlenika.'